รู้สาเหตุโดยทั่วไปของการเป็นไข้ระหว่างตั้งครรภ์ การลดไข้ระหว่างตั้งครรภ์
โรคหวัดที่เกิดจากเชื้อไวรัส หรือเรียกอีกอย่างหนึ่งว่า โรคติดเชื้อในทางเดินหายใจส่วนบน เป็นสาเหตุทั่วไปของการเป็นไข้ระหว่างตั้งครรภ์ ในชีวิตของหลายคนคงเคยเป็นหวัดตามฤดูกาลกันบ้าง แต่เนื่องจากเมื่อตั้งครรภ์ ระบบภูมิคุ้มกันจะถูกกดไว้ ทำให้มีความเสี่ยงที่จะเป็นหวัดมากกว่าปกติ   อาการมักจะไม่รุนแรงนัก จะมีไข้ (100 องศาฟาเรนไฮต์ หรือสูงกว่า) หนาวสั่น น้ำมูกไหล เจ็บคอ ปวดเมื่อยกล้ามเนื้อ และไอ  โรคจากเชื้อไวรัสจะต่างจากโรคติดเชื้อจากแบคทีเรียตรงที่ไม่สามารถรักษาได้ด้วยยาปฏิชีวนะ และมักจะหายเองหลังจากระบบภูมิคุ้มกันของคุณสามารถกำจัดเชื้อไวรัสได้ ควรดื่มน้ำเยอะๆ และลองทำตามวิธีรักษาที่ทำได้เองที่กล่าวไว้ในส่วนก่อนหน้านี้ เพื่อลดไข้และทำให้คุณรู้สึกดีขึ้น  ถ้าไม่ดีขึ้นภายใน 3-4 วัน หรืออาการแย่ลง ควรปรึกษาแพทย์หรือผดุงครรภ์ โรคไข้หวัดใหญ่เป็นโรคที่เกิดจากเชื้อไวรัสซึ่งทำให้ทางเดินหายใจส่วนบนติดเชื้อ เช่นเดียวกับโรคหวัดธรรมดา แต่อาการของไข้หวัดใหญ่จะรุนแรงกว่า  อาการของไข้หวัดใหญ่ จะมีอาการหนาวสั่น มีไข้ (100 องศาฟาเรนไฮต์ หรือสูงกว่า) อ่อนเพลีย ปวดศีรษะ น้ำมูกไหล ไอ ปวดกล้ามเนื้อ อาเจียน และคลื่นไส้ ถ้าคุณคิดว่าจะเป็นไข้หวัดใหญ่ระหว่างตั้งครรภ์ ควรพบแพทย์โดยเร็วที่สุด ไม่มีวิธีรักษาไข้หวัดใหญ่โดยตรงนอกจากการดูแลรักษาอาการต่างๆ แพทย์อาจแนะนำให้กินยาต้านไวรัสเพื่อลดระยะเวลาการป่วยและลดความเสี่ยงที่จะเกิดภาวะแทรกซ้อน หากเป็นไข้หวัดใหญ่ หญิงมีครรภ์อาจต้องรับการรักษาด้วยยาทามิฟลู (Tamiflu) หรือยาอะแมนตาดีน (amantadine) เพราะไข้หวัดใหญ่บางสายพันธุ์เป็นอันตรายร้ายแรงต่อผู้ที่ตั้งครรภ์มากกว่าคนทั่วไป ควรอยู่บ้านพักผ่อนและดื่มน้ำเยอะๆ ทำตามวิธีในส่วนแรกเพื่อลดไข้และทำให้รู้สึกดีขึ้น โรคติดเชื้อระบบทางเดินปัสสาวะหรือยูทีไอ เป็นอีกสาเหตุหนึ่งของการมีไข้ระหว่างตั้งครรภ์ (และการมีไข้ทั่วไปด้วย) โรคนี้เกิดจากการติดเชื้อแบคทีเรียซึ่งจะส่งผลกระทบต่อระบบทางเดินปัสสาวะ (ประกอบด้วย ท่อปัสสาวะ ท่อไต ไต และกระเพาะปัสสาวะ)  โรคยูทีไอจะเกิดขึ้นเมื่อมีแบคทีเรียเข้าสู่ทางเดินปัสสาวะและทำให้เกิดการติดเชื้อ  อาการของโรคยูทีไอ คือ มีไข้ ปวดปัสสาวะบ่อย มีอาการแสบขณะปัสสาวะ ปัสสาวะขุ่นหรือมีสีน้ำตาลแดง และปวดท้องน้อย  โรคยูทีไอสามารถรักษาให้หายได้โดยใช้ยาปฏิชีวนะบางตัว เมื่อมีอาการของโรคจึงควรไปพบแพทย์  คุณอาจจะอยากลองดื่มน้ำแครนเบอร์รี่ แต่มันยังไม่ได้รับการพิสูจน์ทางวิทยาศาสตร์ว่าสามารถรักษาโรคนี้ได้  ถ้าไม่รับการรักษา คุณจะมีโอกาสเสี่ยงที่จะเกิดภาวะแทรกซ้อนทั้งต่อตัวเอง (ภาวะไตอักเสบ) หรือต่อเด็กในครรภ์ด้วย ซึ่งอาจทำให้เด็กมีน้ำหนักแรกเกิดน้อย คลอดก่อนกำหนด ติดเชื้อในกระแสเลือด การหายใจล้มเหลว และเสียชีวิตได้ ถ้าคุณมีไข้ร่วมกับอาการอาเจียนและท้องร่วง คุณอาจเป็นโรคกระเพาะและลำไส้อักเสบ ซึ่งมักจะเกิดจากเชื้อไวรัส  อาการของโรคไวรัสลงกระเพาะ คือ มีไข้ ท้องร่วง ปวดบีบบริเวณท้อง คลื่นไส้ อาเจียน ปวดกล้ามเนื้อ และปวดศีรษะ  โรคไวรัสลงกระเพาะและลำไส้นี้ไม่มียารักษา แต่โชคดีที่ส่วนใหญ่อาการจะหายได้เอง ควรดื่มน้ำเยอะๆ เพื่อป้องกันภาวะขาดน้ำ และทำตามขั้นตอนที่กล่าวไปแล้วเพื่อลดไข้ ถ้าคุณไม่สามารถดื่มน้ำได้ 24 ชั่วโมง เกิดภาวะขาดน้ำ อาเจียนมีเลือดปน หรือมีไข้สูงเกิน 101 องศาฟาเรนไฮต์ ควรรีบไปพบแพทย์โดยเร็ว ภาวะแทรกซ้อนหลักๆ ของโรคไวรัสลงกระเพาะคือ ภาวะขาดน้ำ ถ้าเกิดภาวะขาดน้ำขั้นรุนแรง อาจทำให้มดลูกบีบตัวหรืออาจถึงขั้นคลอดก่อนกำหนดได้ ดังนั้น คุณควรปรึกษาแพทย์หรือไปโรงพยาบาลหากมีอาการท้องร่วงอย่างรุนแรง อาเจียน และไม่สามารถดื่มน้ำได้ หญิงมีครรภ์ที่มีระบบภูมิคุ้มกันอ่อนแอ มีความเสี่ยงสูงที่จะเป็นโรคติดเชื้อจากแบคทีเรียที่เรียกว่า โรคลิสเทริโอซิส  การติดเชื้อนี้สามารถติดจากสัตว์ อาหาร หรือดินที่ปนเปื้อนเชื้อแบคทีเรีย อาการของโรค คือ มีไข้ หนาวสั่น ปวดกล้ามเนื้อ ท้องร่วง และอ่อนเพลีย  โรคลิสเทริโอซิสเป็นอันตรายอย่างมากต่อทั้งแม่และเด็ก หากไม่ได้รับการรักษาอาจทำให้เกิดการแท้ง การตายคลอด และคลอดก่อนกำหนด  หากคุณสงสัยว่าจะเป็นโรคลิสเทริโอซิส ควรแจ้งแพทย์ทันทีเพื่อรับการรักษาด้วยยาปฏิชีวนะ การพูดคุยกับแพทย์เป็นสิ่งสำคัญ เขาจะได้ทราบถึงอาการของคุณและช่วยยืนยันได้ว่าไม่มีอะไรน่าเป็นห่วง นอกจากนี้แพทย์ยังสามารถวินิจฉัยหาสาเหตุของไข้และรักษาที่ต้นเหตุ แทนที่จะรักษาแค่อาการอย่างเดียว  สาเหตุทั่วไปของการเป็นไข้ขณะตั้งครรภ์ เช่น โรคหวัด ไข้หวัดใหญ่ อาหารเป็นพิษ และโรคติดเชื้อระบบทางเดินปัสสาวะ (อ่านรายละเอียดเพิ่มเติมได้ในส่วนต่อไป) อย่ารอที่จะปรึกษาแพทย์หากมีไข้ร่วมกับอาการอื่นๆ เช่น ผื่นคัน คลื่นไส้ มดลูกบีบตัว หรือปวดท้อง รีบไปโรงพยาบาลทันทีหากเป็นไข้และน้ำเดิน (ถุงน้ำคร่ำฉีกขาด)   ควรติดต่อแพทย์หากอาการไข้ไม่ดีขึ้นภายใน 24-36 ชั่วโมง หรือแจ้งทันทีหากมีไข้สูงกว่า 100.4 องศาฟาเรนไฮต์ (38 องศาเซลเซียส) การเป็นไข้นานๆ อาจส่งผลเสียต่อตัวเด็กและเพิ่มโอกาสเสี่ยงที่จะแท้งได้ ถ้าคุณไม่สามารถทำให้ไข้ลดได้เอง ควรขอคำแนะนำเพิ่มเติมจากแพทย์หรือผดุงครรภ์  หากแพทย์ไม่ได้ให้คำแนะนำที่ต่างไปจากนี้ คุณก็สามารถทำตามขั้นตอนต่อไปนี้เพื่อลดไข้ได้ การแช่น้ำหรืออาบน้ำเป็นวิธีที่ใช้ลดไข้ได้ดี เพราะเมื่อน้ำระเหยออกจากผิวหนังของคุณ มันจะนำพาความร้อนออกไปด้วย และช่วยลดอุณหภูมิของร่างกายลง  ห้ามอาบน้ำเย็นเพราะจะทำให้หนาวสั่นและจะเป็นการเพิ่มอุณหภูมิของร่างกาย ห้ามผสมแอลกอฮอล์ลงในน้ำ เพราะไอระเหยของมันอาจเป็นอันตรายได้ วิธีหนึ่งที่จะช่วยลดไข้ได้ก็คือนำผ้าชุบน้ำเย็นหมาดๆ มาวางบนหน้าผาก มันจะช่วยนำความร้อนออกจากร่างกายและลดอุณหภูมิร่างกาย  อีกวิธีหนึ่งที่จะลดไข้ได้คือใช้พัดลมช่วยขจัดความร้อนออกจากร่างกาย โดยนั่งหรือนอนใต้พัดลม เปิดเบาๆ เพื่อไม่ให้หนาวเกินไป สิ่งสำคัญที่ควรทำคือการรักษาความชุ่มชื้นในร่างกายและเติมเต็มน้ำที่สูญเสียไประหว่างเป็นไข้  การดื่มน้ำช่วยคงความชุ่มชื้นและยังช่วยให้ร่างกายเย็นลงจากภายในด้วย ซดน้ำซุปอุ่นๆ หรือซุปไก่ เพื่อเติมน้ำและคุณค่าให้ร่างกาย ดื่มเครื่องดื่มที่มีวิตามินซีสูง เช่น น้ำส้มคั้น หรือจะบีบมะนาวลงในน้ำเปล่าก็ได้ คุณสามารถดื่มเครื่องดื่มเกลือแร่เพื่อชดเชยแร่ธาตุและน้ำตาลที่สูญเสียไปได้เช่นกัน การเป็นไข้เป็นปฏิกิริยาทั่วไปที่จะเกิดขึ้นเมื่อร่างกายของคุณต่อสู้กับการติดเชื้อ ดังนั้น สิ่งสำคัญก็คือการพักผ่อนเยอะๆ เพื่อให้ระบบภูมิคุ้มกันสามารถทำงานได้อย่างเต็มที่  นอนเยอะๆ และหลีกเลี่ยงการเครียดและการทำกิจกรรมที่มากเกินไป ถ้าคุณมีอาการเวียนศีรษะ ควรนอนลงและหยุดเคลื่อนไหวเพื่อลดโอกาสเสี่ยงที่จะสะดุดหรือล้ม ไม่ควรแต่งตัวมากเกินไปขณะตั้งครรภ์ โดยเฉพาะอย่างยิ่งเมื่อเป็นไข้ด้วย การใส่เสื้อผ้าหลายชั้นอาจทำให้ร่างกายร้อนเกินไป และถ้าอุณหภูมิร่างกายเพิ่มสูงขึ้นเรื่อยๆ อาจเป็นลมแดดหรือถึงขั้นคลอดก่อนกำหนดได้  สวมใส่เสื้อผ้าเนื้อเบาบาง โปร่งสบาย เช่น ผ้าคอตตอนหรือผ้าฝ้าย ที่จะช่วยให้อากาศถ่ายเทสะดวก ห่มผ้าหรือผ้าห่มบางๆ เมื่อต้องการเท่านั้น วิตามินก่อนคลอดจะช่วยเสริมสร้างระบบภูมิคุ้มกันและช่วยรักษาสมดุลของวิตามินและแร่ธาตุในร่างกาย กินวิตามินและดื่มน้ำตามเยอะๆ หลังอาหาร ปรึกษาแพทย์หรือผดุงครรภ์ว่าคุณสามารถกินยาลดไข้ได้หรือไม่ เช่น ยาอะเซตามีโนเฟน (ไทลินอล) อะเซตามีโนเฟน หรือพาราเซตามอล สามารถใช้ลดไข้และทำให้คุณรู้สึกดีขึ้นได้ในระหว่างที่ร่างกายกำลังต่อสู้กับตัวต้นเหตุของไข้  อะเซตามีโนเฟนเป็นยาที่ปลอดภัยสำหรับหญิงมีครรภ์ แต่ไม่ควรกินคู่กับคาเฟอีน เช่น ยาแก้ปวดไมเกรน  หญิงมีครรภ์ไม่ควรกินยาแอสไพริน หรือยาแก้อักเสบชนิดที่ไม่ใช่สเตียรอยด์อย่างไอบูโพรเฟน การกินยาเหล่านี้จะส่งผลต่อพัฒนาการของเด็กในครรภ์ หากไม่มั่นใจว่าคุณสามารถกินยาชนิดใดได้หรือไม่ได้บ้าง ควรปรึกษาแพทย์  ถ้ากินยาอะเซตามีโนเฟนแล้วไข้ไม่ลดลง ควรติดต่อแพทย์หรือผดุงครรภ์โดยเร็ว ควรปรึกษาแพทย์หรือผดุงครรภ์ก่อนจะกินยาสกัดจากธรรมชาติหรือยาที่ขายทั่วไป เนื่องจากยาบางตัวอาจส่งผลต่อเด็กในครรภ์ได้ ยาดังกล่าวรวมถึงวิตามินหลายชนิด สารสกัดจากสมุนไพรเอคินาเซีย (Echinacea) หรือยาสกัดจากธรรมชาติอื่นๆ
สำรวจดูว่ามีอาการของโรคหวัดหรือไม่. รู้จักอาการของไข้หวัดใหญ่. รู้จักอาการของโรคติดเชื้อระบบทางเดินปัสสาวะ (Urinary Tract Infection - UTI). รู้ทันสัญญาณบอกของโรคไวรัสลงกระเพาะและลำไส้. รู้จักอาการของโรคลิสเทริโอซิส (listeriosis). ปรึกษาแพทย์หรือผดุงครรภ์. อาบน้ำด้วยน้ำอุ่น. วางผ้าชุบน้ำเย็นบนหน้าผาก. ดื่มน้ำเยอะๆ. พักผ่อนมากๆ. ใส่เสื้อผ้าแค่ชั้นเดียว. อย่าลืมกินวิตามินระหว่างตั้งครรภ์. กินยาลดไข้. หลีกเลี่ยงการใช้ยาแบบธรรมชาติบำบัด.
https://www.wikihow.com/Reduce-Fever-During-Pregnancy https://www.wikihow.com/Reduce-Fever-During-Pregnancy
Knowing the Common Reasons for Fever During Pregnancy Reducing Fever During Pregnancy